text: Tæt tåge: Tysker for vild på stranden på Fanø
  25 januar 2016 kl. 05.16
  Politiet advarer om, at der vil være tæt tåge i det syd- og sønderjyske mandag morgen. Så pas på, hvis du skal ud på vejene.
  Både Syd- og Sønderjyllands Politi og Sydøstjyllands Politi beder folk om at være opmærksomme i trafikken mandag morgen.
  Der kommer nemlig til at være tæt tåge i det Syd- og Sønderjyske. Politiets råd er derfor at lette på speederfoden, være ekstra opmærksom og køre hjemmefra tidligere.
  Allerede søndag aften skabte tågen problemer, da en tysker ikke kunne finde rundt på stranden på Fanø. Turisten blev dog hurtigt fundet i god behold af landbetjenten, der hjalp tyskeren på rette spor.
  En tysker havde mistet orienteringen pga tåge på stranden på Fanø, men er netop fundet i god behold af landbetjenten. #politidk
  
  Der er risiko for aquaplaning pga smeltevand/regnvand på kørebanen flere steder i det Syd- og Sønderjyske. #politidk https://t.co/agiwKUQNKR
  
  Kør forsigtigt og vær opmærksom på, at transporttiden kan være længere end normalt grundet tæt tåge.
  
  